Te Wharekura 80

Contents
He kupu whakataki
Te tikanga o te tohi
Ko te tikanga o te tohi
Te whenua me te pito
Te whakawhānautanga
Te whānautanga
Te takanga o te pito
Te whakatau i Te Paparoa
Te pure
Te pure
Ngā hononga ki tētahi atu marautanga
He mahi e pā ana ki te pure
Kupu taka
Ētahi atu mahi

He kupu whakataki
He kupu whakataki
He huinga pukapuka a Te Wharekura i whakatakotoria hei rauemi reo Māori e pā ana ki te ao Māori i roto i te horopaki, mō ngā rā o mua, o tēnei wā tonu, me ngā rā e heke mai nei. Ka tautokona hoki ngā whāinga matua o ia marau, arā, ko te reo Māori, pāngarau, pūtaiao, hangarau, tikanga ā-iwi, ngā toi, me te hauora mō ngā taumata ono ki te waru. Ka noho mai he kōrero paki, he kōrero pono hei tūāpapa, ā, ko te tikanga, mai i reira ka toro haere ngā ākonga i ngā mahi takitahi, i ngā mahi ā-rōpū, i ngā mahi ā–akomanga rānei i te roanga atu o ngā kōrero.
Kua horahia mai a Te Wharekura 80 hei whāwhātanga mā te hunga whakaako i te reo Māori me ōna tikanga.
Te whakamahi i tēnei pukapuka
Mā te pouako tēnei pukapuka, hei āwhina, hei tautoko i āna mahi whakarite mahere ako mā ngā ākonga. Ka arotahi ki Te Reo Māori i roto i te Marautanga o Aotearoa, ki ngā whāinga paetae, ngā pūkenga, te kawenga, me te aromatawai. Kei te kaupapa matua, arā, ko te tohi, te horopaki e hāngai ana ki te taumata me tāu e hiahia ana mō āu ākonga. Whakawehea ia whenu, kia whakawhanake i ngā pūkenga o ngā ākonga. Tērā pea ka hiahia koe kia whakatāruatia ngā wāhanga o tēnei pukapuka hei tāpiri atu ki tāu mahere.
Te kaupapa matua o Te Wharekura
Ko te kaupapa matua o Te Wharekura, ko te āta pānui i ngā tikanga o te tohi, mai i te kunenga mai o te ira tangata ki tōna whānautanga mai.
I tua atu, ka whakaaturia mai ngā tikanga taketake ka mahia e ngā tohunga. Te whakahaere i ngā karakia, te noho tapu o ngā mahi. Ka kitea anō te whakapono o ngā mātua tīpuna ki ngā āhuatanga katoa o te tohi.
Ngā kaupapa whāiti o Te Wharekura
Hei te mutunga, ka whakaatu ki te akomanga, te kura, ngā mātua rānei. Ko te tūmanako ka kohia ki tētahi hautaka e ngā ākonga ā rātou mahi katoa, ka tiaki hoki ki tētahi kōpae.
Ko ngā ngohe nei e akiaki ana i te ākonga me te pouako ki te rāwekeweke i ngā pūrere hiko me ngā iahiko, arā, ko te rorohiko, te pūataata rorohiko, te pūataata ā-reo, pūrere ataata, me ngā momo ataata katoa. Kātahi ka whakamōhio atu ki tētahi hunga ō rātou mōhiohio, mātauranga katoa. Ka whai wāhi te pouako ki te tango whakaahua, pūrere ataata, rīpene ataata, ataata ā-reo hoki. Ka noho ēnei ataata hei taunaki i ngā mahi kua mahia nei e te ākonga, hei taonga aromatawai mā te pouako, mā te whānau hoki.

Te tikanga o te tohi
Te Reo Māori i roto i te Marautanga o Aotearoa

Whenu	Pānui (Tuhituhi) (wh 82)	
Kōeke	7	
Whāinga paetae	Me whai hua, me māia tā te ākonga, tāna pānui i ngā momo tuhinga huhua noa o tērā rau tau, o tēnei rau tau hoki, ā, me uaua anō ētahi o ngā whakatakotoranga o roto.	
Te pūkenga	Ko te tāutu i ngā whakarerekētanga o ngā tuhinga o tērā rau tau i ngā tuhinga o tēnei rau tau.	
Te kawenga	Ka pānui te ākonga i ētahi waiata, i ētahi tuhinga rānei o tēnei tekau tau. Whakatauritea ētahi tuhinga pēnā anō nō te rima tau ki mua, nō tērā rau tau hoki. Tirohia ngā rerekētanga o te reo me ngā kaupapa tuhi.	

Ko te tikanga o te tohi
Hei mahi 1
1.	Whakautua ēnei pātai.
a) E hia ngā ao o te tangata?
e) He aha te tikanga o te tohi i te tamaiti ki: 
o	a Papatūānuku?
o	a Ranginui?
o	a Tūmatauenga?
i) He aha te whakamārama mō ngā huarahi e rua; te ara tāpae me te ara whakatapu?
2.	He aha ngā kupu rite ki ēnei?
a) ā-whakaaro
w) he rahi 
i) ao ātea 
o) whakahuihui 
u) urunga atu
3.	He aha te tino whakamārama mō te tikanga nei o te tohi?
Aromatawai
Ka whakaaturia tana tohungatanga ki te:
•	pānui i ngā tuhinga roa, ki te pānui hoki mō tētahi wā roa.
•	rapu wawe i ngā tino kaupapa e puta mai ana i ētahi tuhinga.
•	whakahiato i ngā ariā taurite e puta mai ana i ētahi tuhinga.

Te whenua me te pito
Hei mahi 2
1.	Akohia ā-hinengaro tēnei karakia. 
He karakia whakaaraara ki te whānau o te matua o te pēpi; 
“Tēnei au 
Tēnei au 
Ka hōkai i taku tapuwae 
Taku tapuwae Ko tapuwae nui o Tāne 
I pikitia ai ngā rangi-tūhāhā 
Ki te toi ora 
Ki te toi matua 
Ki te toi tapu 
Ki te toi mauri ora 
Tihe mauri ora.” 
Tohutoro: Tirohia te pukapuka Best, Elsdon, (1975). Te Whare Kōhanga and its Lore. Wgtn, NZ: Govt Printer (p.26).
2.	Kimihia ngā whakamārama mō te kupu 'toi' e hāngai ana ki te tipu o te tangata.
3.	Hangaia he rangi tawhito mō tēnei karakia, kātahi ka waiata ki te katoa.
Aromatawai
Ka whakaaturia tana tohungatanga ki te:
•	rapu wawe i ngā tino kaupapa e puta mai ana i ētahi tuhinga.
•	whakaoti i ngā mahi aroā pānui i roto i te wā kua whakaritea.
•	arotake i te hāngai o ngā tuhinga auaha ki te kaupapa me te hunga pānui.

Te whakawhānautanga
Hei mahi 3
1.	Āta pānui i ngā kupu o 'He oriori mō Tūteremoana', te whiti tuatahi, 'Nau mai e Tama,' ka āta whakataurite i ngā kupu ki ngā whakamārama e tika ana.
He oriori mō Tūteremoana. Nā Tūhoto-ariki
“Nau mai, e tama 
Kia mihi atu au
I haramai rā koe 
I te kunenga mai o te tangata
I roto i te āhuru mōwai,
Ka taka te pae o Huaki-pōuri 
Ko te whare hangahanga tēnā 
A Tāne-nui-a-rangi
I te one i Kurawaka
I tātaia ai te Puhi-ariki
Te hiringa matua, Te hiringa tipua,
Te hiringa tawhitorangi
Ka karapinepine te pūtoto 
Ki roto i te whare wāhiawa 
Ka whakawhetū tama i a ia
Ka riro mai a Rua-i-te-pūkenga
A Rua-i-te-horahora
Ka hōkai tama i a ia 
Koia hōkai Rauru-nui 
Hōkai Rauru-whiwhia 
Hōkai Rauru-maruāitu
Ka mārō tama i te ara namunamu
Ki te taiao
Ka kōkiri tama i a ia ki te ao tūroa
E tama, e i!”
Porowhitahia te whakamārama taurite ki te kupu.
Kunenga 	Āhuru mōwai 	
a) whakatōnga i te ira 	a) whare nui 	
e) whakaokanga i te ira 	e) whare tapere 	
i) whakataunga i te ira 	i) whare tamariki 	
Te pae o Huaki-pōuri 	Whare hangahanga 	
a) hapū te wahine 	a) wahine tuarua 	
e) hope o te wahine 	e) wahine tuatahi 	
i) hopu i te wahine 	i) wahine tuatoru 	
Te one i Kurawaka 	I tātaia ai 	
a) hangaia te tamaiti 	a) te wahine purotu 	
e) hangaia te tāne 	e) te wahine whānau tangata tuatahi 	
i) hangaia te wahine tuatahi 	i) te wahine ātaahua 	
Te hiringa matua 	Te hiringa tawhitorangi 	
a) whakamau i te ihi 	a) te mana hanga tangata 	
e) whakamau i te mana 	e) te mana hanga kararehe 	
i) whakamau i te tapu 	i) te mana hanga atua 	
Ka karapinepine 	Whare wāhiawa 	
a) te huihuinga o te pine 	a) te putanga o te awa 	
e) te huihuinga o te wai 	e) te putanga o te tamaiti 	
i) te huihuinga o te toto 	i) te putanga o te whare 	
Whakawhetū 	Ka riro mai 	
a) waihanga i te whetū 	a) ka tipu ko te hinengaro 	
e) waihanga i te tamaiti 	e) ka tipu ko te roro 	
i) waihanga i te marama 	i) ka tipu ko te mahara 	
Ka hōkai 	Hōkai rauru-nui 	
a) ka huri te tamaiti 	a) tohu mō te tamaiti ora 	
e) ka tū te tamaiti 	e) tohu mō te tamaiti mate 	
i) ka kori te tamaiti 	i) tohu mō te tamaiti moe 	
Hōkai rauru-whiwhia 	Hōkai rauru-maruāitu 	
a) he tamaiti hūmārie 	a) he tamaiti moeroa 	
e) he tamaiti riri 	e) he tamaiti mate 	
i) he tamaiti totohe 	i) he tamaiti hiakai 	
Aromatawai
Ka whakaaturia tana tohungatanga ki te:
•	whakaoti i ngā mahi aroā pānui i roto i te wā kua whakaritea.
•	kātoitoi atu ki ngā tino kaupapa o tētahi tuhinga.

Te whānautanga
Hei mahi 4
Whakaraupapahia ngā mahinga tohi, mai i te whakatakotoranga o te takapau wharanui.
1.	Ka whakatakoto i ngā …
2.	Ka arahina te puhi …
3.	Mā te matua e kawe …
4.	Ka kuhu tētahi …
5.	Ko tētahi o ngā tohunga …
6.	Kātahi ka whakahaeretia ngā …
7.	Mā te tohunga tohiora e …
8.	Ka rere te karakia …
9.	Ka hikina te pēpi ki ngā …, ka whakatotohu te tohunga i …
10.	Ka whakahokia te pēpi ki …
Aromatawai
Ka whakaaturia tana tohungatanga ki te:
•	kātoitoi atu ki ngā tino kaupapa o tētahi tuhinga.
•	whai i te rere o tētahi tuhinga roa.

Te takanga o te pito
Hei mahi 5
Whakautu i ēnei pātai:
1.	Āhea ka mahia te tohi mō te pito?
2.	He aha ngā ture e pā ana ki te kawenga mai o te pito mehemea he tāne, he wahine rānei te pēpi?
3.	Kei roto te pito i te kete ____________
a) harakekee) pīngao i) raupō o) kiekie
4.	Ka kapu te ringa o te tohunga tohiora ki te ____________ i te wai
a) patupatue) kōutu i) inu o) ruirui
5.	Ki te whānau te pēpi Māori ki te tāone, ki tāwāhi rānei, ka ahatia te pito?
Aromatawai
Ka whakaaturia tana tohungatanga ki te:
•	whakaoti i ngā mahi aroā pānui i roto i te wā kua whakaritea.

Te whakatau i Te Paparoa
Hei mahi 6
Hei whakamātau tēnei i tō mōhio ki te whakatakoto tika i te kōrero.
1.	Ka tohia te whenua i ______________ 
a) takoto atu te takapau wharanui. 
e) takoto ai te takapau wharanui.
i) takotohia te takapau wharanui.
2.	Ka ______________ Te Paparoa. 
a) whakawāteahia
e) whakawātea
i) whakawātea i
3.	Me ______________ te takapau wharanui. 
a) pōkaihia
e) pōkai i 
i) pōkai
4.	Ka tāpukehia te pito me te kete raupō ______________ 
a) i roto. 
e) ki roto.
i) o roto.
5.	Ko ēnei kōhatu ______________whakaatu i te roa o te pito e mau ana. 
a) hei
e) kei te 
) kai te
6.	Haere tonu ngā karakia ______________ tohunga tohiora. 
a) e te
e) o te 
i) a te
Aromatawai
Ka whakaaturia tana tohungatanga ki te:
•	whakahiato i ngā ariā taurite e puta mai ana i ētahi tuhinga.

Te pure
Hei mahi 7 
Kua takoto ētahi kupu kōrero. Māu e tohu, mehemea he tapu, he noa rānei ēnei tikanga mā te tuhi i te ‘t’, te ‘n’ rānei ki roto i te porowhita.
	te tikanga o te pure	
	ka pōwhiritia te whānau	
	ki runga i te marae	
	whakawātea te tohunga tohiora i te huarahi	
	te takapau wharanui	
	te roro o te whare	
	ki runga i te takapau wharanui	
	kaua ki runga i te takapau wharanui	
	ka tū te tohunga tohiora ki te karakia	
	wā mihi mō te iwi kāinga	
	kei te kāuta te hunga kāinga	
	te hākari whakanoa	
	ka haere ki te kai	
	ka riro mā ngā tapuhi rāua e whāngai	
	kia mutu rawa te kai	
	ka whakahaerehia te karakia	
	ki te hiki i te tapu	
Aromatawai
Ka whakaaturia tana tohungatanga ki te:
•	rapu wawe i ngā tino kaupapa e puta mai ana i ētahi tuhinga.
•	whakahiato i ngā ariā taurite e puta mai ana i ētahi tuhinga.
•	whakaoti i ngā mahi aroā pānui i roto i te wā kua whakaritea.

Te pure
Hei mahi 8
Tāia ēnei taputapu ka whakamārama i ngā mahinga i roto i te iriiri.
he poi uku
........................................
........................................
........................................
	he puke kōhatu
.......................................
.......................................
.......................................
	
he peka karamū
.......................................
........................................
........................................
	he peka tutu
.......................................
.......................................
.......................................
	he poro aka
..........................................
..........................................
..........................................

hāngi tuatahi
........................................
........................................
........................................
	hāngi tuarua
.......................................
.......................................
.......................................
	hāngi tuatoru
...........................................
...........................................
...........................................	
Tūmatauenga
....................................
....................................
....................................
	Tāne
.....................................
.....................................
.....................................	Tāwhaki
.....................................
.......................................
.......................................	Hine-te-iwaiwa
..................................
...................................
...................................
	
Ka whakaaturia tana tohungatanga ki te:
•	whakaoti i ngā mahi aroā pānui i roto i te wā kua whakaritea.

Ngā hononga ki tētahi atu marautanga
Ngā Toi i roto i te Marautanga o Aotearoa
Whenu	Mōhiotanga 	
Kōeke	8	
Whāinga paetae	Puoro	
Te pūkenga	Kia taea e te ākonga te matapaki kōrero mō ngā tikanga ahurea i roto i ngā horopaki o ngā tūmomo puoro.	
Tauira tohu aromatawai	Te āta arohaehae i tētahi oriori tawhito e pā ana ki te kunenga mai o te tangata.	
He tauira kawenga reo	E āhei ana ki te āta rangahau i ngā kupu o te mōteatea “He oriori mō Tūteremoana” nā Tūhoto-ariki i tito. Ko ngā kupu whakamārama, nā H.T Whatahoro.	
Tohutoro: Tirohia tēnei pukapuka: Ngata, Apirana, (1959). Ngā Mōteatea (He oriori mō Tūteremoana), The Polynesian Society, NZ.
Uinga/Reo tohutohu	He aha ngā pānga o tēnei oriori ki ngā kōrero mō te “tohi?”	
Rerenga kōrero
•	Te ako i ngā kupu ātaahua o tēnei waiata.
•	Te kite i ngā huahua tau.
•	Te rongo i te reo ōkawa o ngā mātua tīpuna.

He mahi e pā ana ki te pure
Ngā Toi i roto i te Marautanga o Aotearoa
Whenu	Maioha	
Kōeke	7	
Kaupapa	Puoro	
Whāinga paetae	Ngā mahi a Te Rēhia	
Te pūkenga	Ka whitiwhiti hōhonu, ka whitiwhiti whānui te ākonga i ngā ariā o ngā mahi a Te Rēhia.	
Tauira tohu aromatawai	Te whakamātau i tētahi whakaaturanga ahurea a tētahi o te tūmomo mahi e manakohia ana e ia.	
He tauira kawenga reo	Ko te mahi ‘whai’ i runga i te kaupapa o te takapau wharanui.	
Tohutoro: Tirohia te pukapuka: O’Connor, Briar and Patterson, Libby, (2002). He Whai, Old and New String Figures from Aotearoa, Auckland, NZ, Reed Publishers.
Te hanga i te takapau mā te mahi ā-ringa i te aho o te whai. 14 ngā ringa me ngā whakaaturanga hoahoa mō te hanga, tae noa ki tōna otinga.
Me ako e ngā ākonga mai i te 1-14.
Uinga/Reo tohutohu	Ko ēnei ka whakaatuhia ā-pikitia, ko ngā tohutohu kei roto i te reo. (p.87)	

Kupu taka
atatū	te pūaotanga o te awatea	
ewe	te whenua	
ita	kia tino ū	
kāpia	he tāturi	
kāuta	whare mahinga kai	
kōawaawa	he awa paku	
kōkiri	ka tīmata	
kunenga	te orokohanga mai o te tamaiti	
mihi maioha	he momo mihi aroha	
ngao	ko te kaha, ko te hiringa	
paoho	te oro o te reo	
rauhī	whakaemi mai ki te wāhi kotahi	
tiki hope	te hope o te tangata	
wānanga	te whakawhiti whakaaro	
whakairinga toto	karakia hei whakanoa	
whakamāia	Whakakaha	
whakangungu	whakawhanake	
whara	mamae	

Ētahi atu mahi
He kupu whakamārama tēnei i ngā tikanga kei te kawea tonuhia e te hāhi Ringatū. Tirohia hoki a Te Tautoko 59: Mā te Pouako, kei reira ētahi kōrero mō ngā mahi a ngā hāhi e hāngai ana ki te whakatipu tamariki. Tērā pea, kei tō kura ngā tamariki Ringatū.